**Návrh Zmluvy o poskytnutí služby**

uzatvorená v zmysle §269 ods. 2 zákona č. 513/1991 Zb. Obchodný zákonník v znení neskorších predpisov v nadväznosti na §152 zákona č. 311/2001 Z. z. Zákonník práce v znení neskorších predpisov (ďalej len „zmluva“)

Článok I

Zmluvné strany

**Objednávateľ: Letobiel**

Právna forma**: občianske združenie**

Sídlo: Bôrická cesta 107, 010 01 Žilina

IČO: 42224365

DIČ: 2023664214, nie sme platcami DPH

Zastúpený: Ing. Roman Grešák, MBA

Bankové spojenie: Tatra banka, a.s.

Číslo účtu v tvare IBAN: SK80 1100 0000 0029 4007 5175

Tel. kontakt: 0910 611 138

Email: ozletobiel@gmail.com

a

**Poskytovateľ:**

Sídlo:

IČO:

DIČ:

Zastúpený:

Bankové spojenie:

Číslo účtu v tvare IBAN:

Tel. kontakt:

Email:

Článok I

Predmet zmluvy

1.1 Poskytovateľ sa zaväzuje poskytnúť objednávateľovi službu na základe písomnej objednávky (ďalej len objednávka) 1 x ročne po dobu dvoch rokov. Špecifikácia rozsahu prác: práce na parcele KN-E č. 1519 v k.ú. Podmanín v rozsahu 1200 hodín (max. 600 hodín v roku 2020 a max. 600 hodín v roku 2021). Výrub drevín a presun drevnej hmoty v ťažko prístupnom teréne.

1.2 Funkčná špecifikácia:

- komplexné zabezpečenie a dodanie služieb súvisiacich s výrubom, orezávaním drevín a presunom drevnej hmoty v ťažko dostupnom teréne.

- pri manipulácii s drevnými zvyškami v chránenom území sa nesmú použiť ťažké mechanizmy, manipulácia s drevom v poraste bez použitia motorového vozidla, traktora, konského záprahu, aby nedošlo k poškodeniu skalného a pôdneho terénu.

|  |  |
| --- | --- |
| Technické vlastnosti | Hodnota/charakteristika |
| Kvalita prác pri orezávaní náletových drevín | STN 83 7010 – Ochrana prírody, ošetrenie, udržiavanie a ochrany stromovej vegetácie. Vykonávanie odborne spôsobilou osobou na predmetné úkony. |
| Kvalita prác pri orezávaní náletových drevín | Výrezy, orezy náletových drevín budú realizované v sťažených podmienkach vo svažitom teréne |
| Kvalita prác pri orezávaní náletových drevín | Pri manipulácii s drevnými zvyškami v chránenom území sa nesmú použiť ťažké mechanizmy, manipulácia s drevom v poraste bez použitia motorového vozidla, traktora, konského záprahu, aby nedošlo k poškodeniu skalného a pôdneho terénu. |

1.3 Osobitné požiadavky na plnenie:

Na základe tejto zmluvy sa poskytovateľ zaväzuje pre objednávateľa zrealizovať výrez stromov na skalnom brale lezeckou technikou, výrez všetkých krovín na skalnom brale lezeckou technikou a presun drevnej hmoty v ťažko dostupnom teréne.

Časť prác je pravdepodobne potrebné vykonať pomocou špeciálnej horolezeckej techniky v zmysle vyhlášky č. 147/2013 Z. z. podrobnostiach k BOZP v platnom znení. Všetci pracovníci vykonávajúci prácu pomocou špeciálnej horolezeckej techniky musia spĺňať podmienky podľa vyššie uvedenej vyhlášky – vlastniť platný preukaz na prácu vo výške vykonávanú špeciálnou horolezeckou a speleologickou technikou.

Poskytovateľ je povinný zabezpečiť okolie brala v mieste prác voči potenciálnemu padaniu uvoľnených skul a vyrúbanej drevnej hmoty, tak aby nedošlo ani k ohrozeniu či poškodeniu ľudského života a zdravia.

Výrubové práce možno vykonávať len v období od 1.10. – 30.11.

Poskytovateľ sa zaväzuje pre Objednávateľa vykonať služby podľa tejto zmluvy bez akýchkoľvek technických nedostatkov a to vo vlastnom mene a na vlastnú zodpovednosť a na vlastné nebezpečenstvo, pri dodržaní bezpečnostných a protipožiarnych opatrení, predpísaných kvalitatívnych a technických podmienok, v súlade s príslušnými právnymi predpismi, zaväzuje sa vykonať potrebné práce vlastnými prostriedkami, pri dodržaní zadaných parametrov, platných STN, technologických postupov, všeobecne záväzných technických požiadaviek, platných právnych, prevádzkových a bezpečnostných predpisov.

Poskytovateľ je povinný zabezpečovať všetky činnosti v súlade so zákonom č. 124/2006 Z. z. o bezpečnosti a ochrane zdravia pri práci v znení neskorších predpisov a zákonom č. 314/2001 Z. z. o požiarnej ochrane v znení neskorších predpisov. Za dodržiavanie BOZP a ochranu pred požiarmi pri svojej činnosti v plnom rozsahu zodpovedá Poskytovateľ.

Poskytovateľ si zabezpečí na vlastné náklady všetky opatrenia a povinnosti z hľadiska dodržiavania predpisov BOZP a PO, havarijnú prevenciu a ochranu pracovného prostredia vyplývajúce z povahy vykonávaných prác.

Ak konanie Poskytovateľa má za následok porušenie predpisov BOZP, PO, životného prostredia alebo platných právnych predpisov Slovenskej republiky a EÚ a tieto porušenia budú mať za následok uloženie pokuty (sankcie) Objednávateľovi zo strany orgánov verejnej alebo štátnej správy podľa príslušných právnych predpisov je Poskytovateľ povinný nahradiť Objednávateľovi takto zaplatenú pokutu v plnej výške.

Poskytovateľ je povinný denne udržiavať na dotknutých pozemkoch poriadok a čistotu, odstraňovať odpady a nečistoty vzniknuté z jeho prác.

Plnenie podľa tejto zmluvy sa považuje za splnené jeho odovzdaním Poskytovateľom a prevzatím Objednávateľom. O odovzdaní a prevzatí poskytnutého plnenia vyhotovia zmluvné strany zápis o odovzdaní a prevzatí plnenia. Zápis o odovzdaní a prevzatí plnenia bude obsahovať: údaj o prevzatí služby, výmeru v m2.

Článok II

Zmluvná cena a platobné podmienky

2.1 Cena je stanovená v súlade so zákonom č. 18/1996 Z. z. Zákon Národnej rady Slovenskej republiky o cenách v znení neskorších predpisov ako zmluvná cena v nasledovnej výške:

|  |  |  |  |  |  |  |
| --- | --- | --- | --- | --- | --- | --- |
| **Popis** | **MJ** | **Počet MJ** | **Cena za MJ**  **bez DPH (€)** | **Cena celkom bez DPH (€)** | **DPH 20% (€)** | **Cena celkom s DPH (€) \*** |
| Výrez drevín a presun drevnej hmoty v ťažko dostupnom teréne | hodina | 1200 |  |  |  |  |
| CELKOM |  |  |  |  |  |  |

2.2 Cena uvedená v bode 2.1 je konečná a zahŕňa všetky náklady Poskytovateľa spojené s poskytovaním služby.

2.3 Poskytovateľ je oprávnený vystaviť faktúru na základe podpísaného preberacieho protokolu, v ktorom obe zmluvné strany potvrdia dodanie a prevzatie služby v  požadovanom rozsahu.

2.4 Objednávateľ nebude poskytovať zálohy.

2.5 Lehota splatnosti faktúry je šesťdesiat dní a začína plynúť deň po jej doručení Objednávateľovi. V prípade, že faktúra nespĺňa všetky náležitosti v zmysle platnej legislatívy a ďalšie náležitosti definované Objednávateľom v článku 2, v bode 2.6 tejto Zmluvy v nadväznosti na spolufinancovanie predmetu Zmluvy z prostriedkov EÚ, Objednávateľ faktúru vráti Poskytovateľovi a lehota splatnosti sa prerušuje až do dňa doručenia opravenej faktúry Objednávateľovi.

2.6 Faktúra musí obsahovať:

* všetky náležitosti v zmysle platnej legislatívy,
* odkaz na Zmluvu a podpísaný preberací protokol, na základe ktorého je vystavená,
* fakturované sumy zaokrúhlené na 2 desatinné miesta,
* názov projektu a kód projektu, ktorý Objednávateľ poskytne Poskytovateľovi po nadobudnutí účinnosti tejto Zmluvy v nadväznosti na spolufinancovanie diela z prostriedkov EÚ,
* ďalšie náležitosti, ktoré Objednávateľ poskytne Poskytovateľovi po nadobudnutí účinnosti tejto Zmluvy v nadväznosti na spolufinancovanie predmetu Zmluvy z prostriedkov EÚ.

Článok III

Lehota a spôsob poskytovania služieb

3.1 Poskytovateľ služby sa zaväzuje poskytovať službu na základe písomnej objednávky vystavenej Objednávateľom.

3.2 Poskytovateľ je povinný poskytovať službu v súlade s bodom 1.2 a 1.3 Zmluvy a akceptovať pripomienky a pokyny Objednávateľa.

3.3 Poskytovateľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy a podmienky tejto Zmluvy.

3.4 Poskytovateľ je povinný postupovať pri výkone dohodnutých činností so všetkou profesionálnou odbornosťou a starostlivosťou, vždy v súlade so záujmami objednávateľa tak, aby nedošlo k poškodeniu dobrého mena objednávateľa.

3.5 Poskytovateľ je povinný pracovať hospodárne so zverenými prostriedkami, predmetmi a materiálom poskytnutým objednávateľom. V prípade zavineného spôsobenia škody na zverejnených veciach a predmetoch je objednávateľ oprávnený domáhať sa škody.

3.6 Poskytovateľ vyhlasuje, že je plne oprávnený vykonávať služby v požadovanom rozsahu v súlade s touto zmluvou. Poskytovateľ je povinný bezodkladne informovať objednávateľa o akejkoľvek zmene, ktorá má alebo by mohla mať negatívny vplyv na jeho oprávnenie poskytovať službu.

Článok IV

Práva a povinnosti poskytovateľa

* 1. Pokiaľ sa v priebehu plnenia vyskytnú skutočnosti majúce vplyv na plnenie, je poskytovateľ povinný bez odkladu o nich informovať odberateľa a je povinný vykonať úkony na odvrátenie hroziacej škody.
  2. Poskytovateľ je povinný najneskôr pred nástupom na plnenie predmetu zákazky predložiť zoznam osôb, ktoré budú vykonávať práce a kópiu ich osvedčení. Predložené doklady musia preukazovať, že uvedené fyzické osoby majú s ním uzatvorený pracovnoprávny vzťah, príp. že vykonávajú pre neho práce na základe iného zmluvného vzťahu.

4.3 Poskytovateľ je povinný strpieť výkon kontroly/auditu/overovania súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má Odberateľ uzatvorenú s Poskytovateľom príspevku, a to oprávnenými osobami, a poskytnúť im všetku potrebnú súčinnosť.

Oprávnené osoby na výkon kontroly/auditu/overovania sú:

a) Poskytovateľ, s ktorým mám Odberateľ uzatvorenú Zmluvu o poskytnutí nenávratného finančného príspevku a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej komisie a Európskeho dvora audítorov,

f) Orgán zabezpečujúci ochranu finančných záujmov ES,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi ES.

Článok V

Práva a povinnosti objednávateľa

* 1. Objednávateľ sa zaväzuje zaplatiť cenu za poskytnutú službu v dohodnutej sume a v stanovenej lehote.
  2. Objednávateľ zabezpečí:

1. Koordinátora z CHKO Strážovské vrchy.
   1. V rámci súčinnosti sa objednávateľ zaväzuje, že v rozsahu nevyhnutne potrebnom a prípadne podľa požiadaviek poskytovateľa, poskytne ďalšie informácie potrebné k riadnemu plneniu zmluvy.

Článok VI

Zmenové konanie

6.1 Počas plnenia tejto Zmluvy môže ktorákoľvek zo zmluvných strán požiadať o zmenu predmetu tejto Zmluvy (ďalej len „požiadavka na zmenu“). Požiadavka na zmenu sa doručí zodpovednému zástupcovi druhej zmluvnej strany a musí obsahovať najmä popis zmeny, jej dôvod a požadovaný termín zmeny.

6.2 Zmena, ktorá by mala za následok zmenu rozsahu plnenia, termínu plnenia alebo ceny, môže byť realizovaná výlučne až po podpísaní písomného dodatku k tejto Zmluve, pričom podmienkou je odsúhlasenie takejto zmeny zo strany Poskytovateľa pomoci, s ktorým má Objednávateľ uzatvorenú zmluvu na spolufinancovanie predmetu Zmluvy.

Článok VII

Zmluvné pokuty a zodpovednosť za škodu

7.1 Zmluvná strana je v omeškaní s plnením záväzku, ak nesplní riadne a včas svoj záväzok, ktorý pre zmluvnú stranu vyplýva z tejto Zmluvy a jej prípadných dodatkov, a to až do doby poskytnutia riadneho plnenia alebo do doby, keď záväzok zanikne iným spôsobom.

7.2 Zmluvná strana nie je v omeškaní, ak požiadala o zmenu termínu plnenia a táto zmena termínu bola písomne akceptovaná druhou zmluvnou stranou. Žiadosť o zmenu termínu plnenia musí byť doručená písomne v dostatočnom čase pred uplynutím dohodnutého termínu plnenia tak, aby druhej zmluvnej strane nevznikli škody, s uvedením dôvodu a náhradného termínu plnenia.

7.3 Zmluvné strany sú zodpovedné za spôsobenú škodu v zmysle všeobecne záväzných právnych predpisov a ustanovení tejto Zmluvy. Zmluvné strany sa zaväzujú k vyvinutiu maximálneho úsilia na predchádzanie škodám a na minimalizáciu vzniknutých škôd. Zmluvná strana, ktorá si nárokuje náhradu škody, musí vznik škody druhej zmluvnej strane hodnoverne písomne preukázať.

7.4 Žiadna zo zmluvných strán nezodpovedá za omeškanie spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, kým trvá prekážka, s ktorou sú tieto účinky spojené.

7.5 Zmluvné strany sa zaväzujú bez zbytočného odkladu upozorniť druhú zmluvnú stranu na vzniknuté okolnosti vylučujúce zodpovednosť, ktoré bránia riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.

Článok VIII

Ukončenie zmluvy

8.1 Táto zmluva môže byť ukončená okrem splnenia všetkých práv a povinností obidvoch zmluvných strán aj nasledovnými spôsobmi:

* 1. písomnou dohodou zmluvných strán,
  2. odstúpením od Zmluvy,
  3. výpoveďou.

8.2 V prípade zániku Zmluvy dohodou zmluvných strán táto Zmluva zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Zmluvy dohodou.

* 1. Objednávateľ je oprávnený odstúpiť od Zmluvy v prípade podstatného porušenia zmluvy Poskytovateľom, za ktoré sa pre účely tejto Zmluvy považuje stav, ak Poskytovateľ mešká s realizáciou predmetu plnenia v stanovenom termíne podľa objednávky a prílohy č. 1 tejto Zmluvy o viac ako 5 pracovných dní, alebo plnenie nemá požadované legislatívne, technické a kvalitatívne parametre.
  2. Poskytovateľ je oprávnený odstúpiť od Zmluvy v prípade, ak mu Objednávateľ neposkytne nevyhnutnú súčinnosť k riadnemu plneniu predmetu Zmluvy do 5 pracovných dní od doručenia objednávky, alebo je v omeškaní s úhradou faktúry o viac ako 15 dní.
  3. Odstúpeniu od Zmluvy musí predchádzať výzva oprávnenej strany na nápravu s lehotou na odstránenie porušenia Zmluvy min. 3 pracovné dni od doručenia výzvy povinnej strane.
  4. Odstúpenie od Zmluvy alebo výpoveď Zmluvy musí mať písomnú formu a musí byť doručená druhej zmluvnej strane osobne alebo doporučene do vlastných rúk. Momentom doručenia nadobúda odstúpenie od Zmluvy alebo výpoveď Zmluvy účinok. V prípade neprevzatia zásielky účinky doručenia nastanú dňom vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel.
  5. Ukončením zmluvného vzťahu nie je dotknuté právo na náhradu škody.
  6. V prípade predčasného ukončenia zmluvného vzťahu má Poskytovateľ nárok na úhradu preukázateľne vynaložených nákladov spojených s realizáciou predmetu plnenia Zmluvy.

Článok IX

Záverečné ustanovenia

* 1. Zmluva nadobúda právoplatnosť a účinnosť dňom podpísania oboma zmluvnými stranami.
  2. Náležitosti výslovne neuvedené v tejto zmluve sa riadia všeobecne záväznými právnymi predpismi SR, najmä Obchodným zákonníkom.
  3. Ak niektoré z ustanovení tejto Zmluvy prestanú byť platné, neznamená to, že celá Zmluva stráca platnosť. V takom prípade sa zmluvné strany zaväzujú nájsť formulácie a znenie čo najviac podobné pôvodnému zámeru a pôvodné formulácie nahradiť tak, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obidve zmluvné strany.

9.4 Zmluva a jej prílohy boli vyhotovené v troch exemplároch, z ktorých dva exempláre obdrží objednávateľ a jeden exemplár obdrží poskytovateľ.

9.5 Zmluvné strany zhodne vyhlasujú, že sa s obsahom tejto Zmluvy pred jej podpísaním podrobne oboznámili, že rozumejú a bez výhrad s ním súhlasia a že túto Zmluvu v tomto znení, ako určitý a zrozumiteľný prejav svojej pravej a slobodnej vôle nižšie potvrdzujú svojimi podpismi.

9.6 Pevnou a neoddeliteľnú súčasť tejto Zmluvy tvorí: Príloha č.1 – Špecifikácia predmetu zmluvy

V Žiline, dňa V......................, dňa

............................................ ..........................................

Objednávateľ Poskytovateľ